open-index/open-wikipedia-markdown huggingface dataset:
The Ketchup Song (Aserejé)

**«The Ketchup Song»**, **Aserejé** (արտասանություն՝ ), երգի անգլերեն անվանումն է, որը ձայնագրվել է իսպանական Las Ketchup խմբի կողմից 2002 թվականին։ Թողարկվել է նույն թվականի հուլիսի 29-ին, որպես նրանց առաջնաելույթային *Hijas del Tomate* ալբոմի գլխավոր սինգլ։ Կա երգի երեք տարբերակ՝ իսպաներեն, անգլերենի և իսպաներենի միքս և պորտուգալերեն։ Սինգլը զբաղեցրել է առաջին հորիզոնականը ՄԹ-ի չարթերում և այլ 26 երկրներում։ 2006 թվականին երգն արդեն վաճառվել է 7 մլն օրինակով, ներառվելով աշխարհում ամենաշատ վաճառված սինգլերի ցուցակի մեջ։

## Նախապատմություն
Las Ketchup խումբը առաջին անգամ ներկայացվել է Columbia Records լեյբլին, ապա Shaketown Music-ին, Córdoba Andalusia,-ին, որոնք խմբի դեմո ելույթը ուղարկեցին աշխարհի տարբեր ձայնագրման ստուդիաներ։ Ելույթի մեջ ներկայացված էին «Asereje» և «Kusha Las Payas» երգերը։ Columbia լեյբլի տնօրեն Ռաուլ Լոպեսը դա տեսնելով շատ գոհ էր ելույթին։ սկզբում խումբը ցանկանում էր ShakeTown Music-ի հետ պայմանագիր կնքել, բայց երգը կրկին լսելով նրանք հասկացան, որ այն կդառնա համաշխարհային հիթ և այդ իսկ պատճառով նրանք պայմանագիր կնքեցին Sony լեյբլի հետ։

## Երգի բովանդակություն
Երգը պատմում է աֆրո սանրվածքով մի մարդու մասին, ում անունը Դիեգո է, նա կեսգիշերին գնում է մարդաշատ գիշերային ակումբ, որտեղ դիջեյը նրա կարծիքով նվագում է «twelve-o'clock anthem» երգը, որը նա պաշտում է։ Կրկնեգրը նրան հիշեցնում է իսպաներեն լեզուն, բայց դա իրականում The Sugarhill Gang խմբի 1979 թվականին թողարկված անիմաստ «Rapper's Delight» ռեփ հիթն էր։

;I said a hip, hop, the hippie to the hippie: *Aserejé ja de je de jebe*
;the hip-hip-hop, a you don't stop: *tu de jebere sebiunouva (seibiunouva)*
;the rock it to the bang bang boogie say up jumped the boogie: *majabi (majavi) an de bugui*
;to the rhythm of the boogie, the beat: *an de buididipí*

## Ընդունում
Բրազիլիայում թողարկելու համար, երգը ձայնագրվեց պորտուգալերեն, որին նաև մասնակցել է բրազիլիական Rouge գյորլ բենդը։ Դա նպաստեց ալբոմի հայտնիության և վաճառքին։

## Երգացանկեր

## Չարթեր և վաճառք

### Ամենշաբաթյա թարմացվող չարթեր

### Տարեվերջյան թարմացվող չարթեր

### Տասնամյակի վերջին թարմացվող չարթեր

## Ծանոթագրություններ

Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Դանս-փոփ երգեր
Վանեսա Էսլեր

**Վանեսա Էսլեր** (, ), իտալացի դերասանուհի և ֆոտոմոդել։

Նկարահանվել է հանրահայտ «Աստերիքսն Օլիմպիական խաղերին» ֆիլմում՝ որպես Իրինա արքայադստեր դերակատար։

## Կենսագրություն
Վանեսա Էսլերը ծնվել է 1988 թվականի հունվարի 21-ին Իտալիայի մայրաքաղաք Հռոմում։ Նրա մայրը եղել է իտալուհի, իսկ հայրը՝ ամերիկացի։

Հռոմում նա ապրել է 8 տարի, այնուհետև հոր հետ տեղափոխվել է Ամերիկայի Միացյալ Նահանգներ՝ Վաշինգտոն։ 2002 թվականին Վանեսան վերադարձել է Իտալիա՝ ֆոտոմոդելի կարիերան սկսելու նպատակով։

Վանեսան հանդիսանում է եվրոպական «Alice DSL» ապրանքանիշի գլխավոր դեմքը։ 2008 թվականին նկարահանվել է «Աստերիքսն Օլիմպիական խաղերին» ֆիլմում։

2007 թվականին 19 տարեկան հասակում նա սկսել է հանդիպել Լիբիայի առաջնորդ Մուամմար ալ-Կադդաֆիի որդու՝ Մութազիմ Բիլլա ալ-Կադդաֆիի հետ։

Նրանց հարաբերությունները տևել են 4 տարի. մինչ Լիբիայում քաղաքացիական պատերազմի բռնկումը։

## Մրցանակներ
* 2006 թվականին «AskMen.com’s» կայքի «Top 99 Most Desirable Women of 2006» հրապարակման մեջ Վանեսա Էսլերը գրավել է 92-րդ տեղը։

## Ծանոթագրություններ

Կատեգորիա:Իտալացի դերասանուհիներ
Կատեգորիա:Հռոմ քաղաքում ծնվածներ
Կատեգորիա:21-րդ դարի ամերիկացի կանայք
Ադամանդե փոշի

մինի
thumb|Ադամանդե փոշի (Ֆինլանդիա, Ինարի համայնք)
**Ադամանդե փոշի**, օդերևութաբանական երևույթ՝ մանր սառցե բյուրեղներից կազմված ցածր վերերկրյա ամպի տեսքով։ Ադամանդե փոշին սովորաբար ձևավորվում է պարզ կամ գրեթե պարզ երկնքի ժամանակ, այդ պատճառով այն հաճախ անվանում են նաև «պարզ երկնքի տեղումներ»։ Առավել հաճախ այս երևույթը նկատվում է Անտարկտիկայում և Արկտիկայում, բայց կարող է դիտվել նաև զրոյից ցածր ջերմաստիճանով ցանկացած տեղ։ Բևեռային շրջաններում ադամանդե փոշին կարող է նկատվել մի քանի օր անընդմեջ։

Ադամանդե փոշին մառախուղ է հիշեցնում, սակայն, ի տարբերության նրա, կազմված է ոչ թե հեղուկ ջրից, այլ անմիջապես սառույցից։ Բացի այդ, ի տարբերություն մառախուղի, այն միայն հազվադեպ և միայն աննշան է իջեցնում տեսանելիությունը։ Ադամանդե փոշու շերտի խորությունը կարող է տատանվել 20-ից մինչև 300 մետր։ Սառույցի բյուրեղները առաջանում են ջերմաստիճանի ինվերսիայի դեպքում, երբ երկրի մակերևույթի վրա տաք օդը խաառնվում է սառը օդի հետ։ Քանի որ տաք օդը սովորաբար պարունակում է ավելի շատ ջրային գոլորշի, քան սառը օդը, որպես կանոն, այդպիսի միախառնումը բերում է մակերևույթին մոտ ջրային գոլորշու տեղափոխություն, ինչի արդյունքում երկրամերձ օդի հարաբերական խոնավությունը մեծանում է։ Եթե մակերևույթին մոտ հարաբերական խոնավության մեծացումը բավականին մեծ է, ապա կարող են առաջանալ սառույցի բյուրեղիկներ։ Սառույցի բյուրեղների ձևավորման համար անհրաժեշտ է, որ ջերմաստիճանը ցածր լինի զրո աստիճանից, չնայած սովորաբար դրանք գոյանում են առավել ցածր ջերմաստիճաններում։ Առաջացած բյուրեղները սովորաբար վեցանկյունաձև են։

## Ծանոթագրություններ

Կատեգորիա:Մթնոլորտային տեղումներ
Կատեգորիա:Մթնոլորտային օպտիկական երևույթներ
Կատեգորիա:Սառույց
Կատեգորիա:Օդերևութաբանություն
Լունայի ամրոց (Ռոտա)

մինի|աջից|Լունայի ամրոց
**Լունայի ամրոց **, ամրոց իսպանական քաղաք Ռոտայում։ Համարվում է մշակութային հետաքրքրություն ներկայացնող հուշարձան։ Այն համարվում է քաղաքային խորհրդի նստավայրը։ Ըստ երևույթին, ամրոցի անունը ծագում է Ալվարո դե Լունայի անունից։

մինի|աջից|Ռոտա-Լունայի ամրոց
## Պատմություն և նկարագրություն

Ուղղանկյունաձև հատակագծով գոթական ճարտարապետության ոճով կառուցված ամրոց է։ Չկա, սակայն, ոչ մի փաստաթղթային վկայություն։
Ըստ երևույթին, ամրոցը բարձրացել է նույն տեղում, որտեղ եղել է մուսուլմանական Ռիբաթը, որը, նկարագրության համաձայն, հայտնի է որպես «Ռիբաթի երթուղի»։ Անուն, որը գալիս է լատինական Սպեքուլում Ռոտաե անունից։ Ֆերնանդո III-ը նվաճել է այն 1251 թվականին, հետո այն գրավվում է Ալֆոնսո X Սաբիոյի միջոցով 1264 թվականի մավրիտանական ապստամբությունից հետո։

1297 Գուսման Բուենոն տարածք է ստանում Ռոտեի տեղում։ 1309 թվականին Մանոր Սանլուքարը առանձնացվում է որպես օժիտ Իզաբել Պերես Լե Գուսմանի` Գուսման Բուենոյի դստեր համար, որն ամուսնանում էր Պոնսե դե Լեոնի` Արքոսների տան հիմնադրի` այդ տոհմածառին մոտ կանգնած մարդու հետ։ Պոնսե դե Լեոնի կառավարման ժամանակ ամրոցը եղել է քաղաքի կառավարչի տունը մինչև 1750 թվականը։ 1909 թվականին մարկիզ դե Սան-Մարցիալը այն գնել է 15000 պեսետով,  որպեսզի օգտագործի որպես ամառային ռեզենտացիա` անելով կարևոր բարեփոխումներ։ 1943 թվականին Խոսե Լեոնը այն ձեռք է բերում 200000 պեսետով։ Այն օգտագործվել է որպես քոլեջ և հիվանդանոց։ 
1982 թվականին տունը դատարկվում է։ 1987 թվականից սկսած` խորհուրդը սկսում է վերականգնողական աշխատանքներ, որը երկարաձգվում է մինչև 1999 թվականը, որից հետո այն բացվում է որպես կոնսիստորիա։

## Ծանոթագրություններ

*AAVV. *Castillos de España*. Volumen I. Editorial Everest, León. 1997. Pág. 116-117.

## Արտաքին հղումներ

*El Castillo de Luna en ''Castillosnet.org'' 

Կատեգորիա:Իսպանիայի ամրոցներ
Ալեքս Տելլես

**Ալեքս Նիկոլաո Տելլես** (պորտ.՝ Alex Nicolao Telles, ), բրազիլացի ֆուտբոլիստ, աջ պաշտպան։

## Ակումբային կարիերա
2012 թվականի դեկտեմբերի 12-ին Ալեքս Տելլեսը պայմանագիր է կնքել բրազիլական «*Գրեմիո*» ֆուտբոլային ակումբի հետ։ Թիմի կազմում նա իր նորամուտը նշել է 2013 թվականի փետրվարի 3-ին՝ «Ինտերնացիոնալի» դեմ խաղում։

2014 թվականի հունվարին Ալեքսը տեղափոխվել է թուրքական «Գալաթասարայ»։ Տրանսֆերի արժեքը կազմել է 8.8 միլիոն եվրո։

2015/16 մրցաշրջանը Տելլեսը վարձակալական հիմունքներով անցկացրել է իտալական «Ինտերի»-ի կազմում։

2016 թվականի հուլիսին Ալեքս Տելլեսը տեղափոխվել է պորտուգալական «Պորտու»։ Տրանսֆերի արժեքը կազմել է 6.5 միլիոն եվրո։

## Վիճակագրություն

## Ձեռքբերումներ
* Թուրքիայի գավաթակիր - 2013/14
* Թուրքիայի չեմպիոն - 2014/15
* Թուրքիայի սուպերգավաթակիր - 2015

## Ծանոթագրություններ

## Արտաքին հղումներ
* Էջը tff.org կայքում
* Էջը gremio.net կայքում  
* Էջը soccerway.com կայքում
* Alex Telles featured in Brazil: the talent factory 2013
* Էջը uefa.com կայքում
* Էջը transfermarkt.com կայքում

Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Գալաթասարայի ֆուտբոլիստներ
Կատեգորիա:Գրեմիոյի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Հայ-չեխական հարաբերություններ

**Հայ-չեխական հարաբերություններ** (), դիվանագիտական հարաբերությունները Հայաստանի և Չեխիայի միջև։

Հայաստանի և Չեխիայի միջև դիվանագիտական հարաբերությունները հաստատվել են Չեխոսլովակիայի բաժանումից հետո՝ 1993 թվականին։ Հայաստանը և Չեխիան Եվրոպայի անվտանգության և համագործակցության կազմակերպության և Միավորված Ազգերի կազմակերպության անդամներ են։

## Պատմություն
մինի|աջից|250px|Պրահայում Հայաստանի դեսպանատան շենքը
Հայաստանի և Չեխիայի արտաքին հարաբերությունները երկար տարիների պատմություն ունեն։

Երևանում գործում է Չեխիայի, իսկ Պրահայում՝ Հայաստանի դեսպանատուն։
Հայաստանի քաղաքացիները կարող են դիմել Չեխիայի վիզայի համար Չեխիայի դեսպանատուն Հայաստանում։

2011 թվականի օգոստոսի 11-ին Տիգրան Սեյրանյանը նշանակվել է Չեխիայի Հանրապետությունում Հայաստանի արտակարգ և լիազոր դեսպան։ Սեպտեմբերի 7-ին նա իր հավատարմագրերն է հանձնել Չեխիայի Հանրապետության նախագահ Վացլավ Կլաուսին։

2015 թվականի հունվարի 16-ին Հայաստանում Չեխիայի Հանրապետության արտակարգ և լիազոր դեսպան Պետր Միկիսկան իր հավատարմագրերն է հանձնել Հայաստանի նախագահ Սերժ Սարգսյանին։

## Տես նաև
* Հայերը Չեխիայում

## Ծանոթագրություններ

Կատեգորիա:Հայ-չեխական հարաբերություններ
Ուկրաինայում Հայաստանի դեսպանություն

**Ուկրաինայում Հայաստանի դեսպանություն** (), Հայաստանի դիվանագիտական ներկայացուցչությունը Ուկրաինայի Հանրապետությունում։

Ուկրաինայում Հայաստանի դեսպանությունը գտնվում է մայրաքաղաք Կիևում՝ Վլադիմիրսկայա փողոցի վրա։ Ներկայումս` Ուկրաինայում Հայաստանի արտակարգ և լիազոր դեսպանի պաշտոնը զբաղեցնում է Տիգրան Սեյրանյանը։

Ուկրաինայի Խարկով, Ռովնո և Սիմֆերոպոլ քաղաքներում գործում է նաև Հայաստանի պատվո հյուպատոսություն։

## Հայաստան մուտքի արտոնագիր
Ուկրաինայի քաղաքացիները կարող են դիմել Հայաստանի կարճաժամկետ վիզայի համար Հայաստանի դեսպանատուն Ուկրաինայում։

## Ծանոթագրություններ

Կատեգորիա:Դեսպանատներ Ուկրաինայում
Կատեգորիա:Հայաստանի արտաքին հարաբերություններ
Զուլեյկա Բաժբեուկ-Մելիքյան

**Զուլեյկա Ալեքսանդրի Բաժբեուկ-Մելիքյան** (), հայ նկարչուհի։

## Կենսագրություն
Զուլեյկա Բաժբեուկ-Մելիքյանը ծնվել է Թբիլիսիում Ալեքսանդր Բաժբեուկ-Մելիքյանի ընտանիքում։ Գեղանկարչություն սովորել է հոր՝ Ալեքսանդր Բաժբեուկ-Մելիքյանի մոտ։ 1964-1965 թվականներին սովորել է Յ. Նիկոլաձեի անվան ուսումնարանում։ 1966 թվականից Թբիլիսիի նկարիչների միության անդամ է։ 2009 թվականից հաստատվել է Երևանում։

Զուլեյկա Բաժբեուկ-Մելիքյանի գործերը պատկանում են հեքիաթային ռոմանտիկ «բաժբեուկյան թատրոնին»։ Չնմանակելով հոր մաներան՝ Զուլեյկան ստեղծել է ուրույն ձեռագիր։ Իր բազմաշերտ կտավները նա կառուցում է կետային մանրագույն վրձնահարվածներով։

Զուլեյկա Բաժբեուկ-Մելիքյանի կտավները գտնվում են Հայաստանի ազգային պատկերասրահում, Երևանի ժամանակակից արվեստի թանգարանում, Մոսկվայի Տրետյակովյան պատկերասրահում, Արևելյան ժողովուրդների արվեստի պետական թանգարանում, Մոսկվա, Մոսկվայի ժամանակակից արվեստի թանգարանում, Լյուդվիգ թանգարանում և Բուլղարիայի, Ռուսաստանի, Գերմանիայի, Ֆրանսիայի, Իտալիայի, Կանադայի, ԱՄՆ-ի մասնավոր հավաքածուներում։

## Ցուցահանդեսներ
1966 թվականից մասնակցել է համամիութենական, հանրապետական, միջազգային ցուցահանդեսների։
* Միջազգային ցուցահանդես, Մոսկվա, 1965
* Մասնակցություն ժամանակակից գեղանկարչության «Colorfest» Մինսկի առաջին միջազգային բիենալեին, 2008
* «Սիրով Թբիլիսիից. Ձեր Սերգեյ Փարաջանով» խորագրով ցուցահանդես, Արևելքի ժողովուրդների պետական թանգարան, Մոսկվա, 2014
* «Վիրահայ նկարիչներրը Սուրբ Էջմիածնում» ցուցահանդես, Կոմիտասի անվան մշակույթի պալատ, Վաղարշապատ
* «Բաժբեուկ-Մելիքյաններ. երկու սերունդ», Հայաստանի ազգային պատկերասրահ, 2016

### Անհատական ցուցահանդեսներ
* «Կովկասյան տուն» մշակութային կենտրոնում, Թբիլիսի, 2002
* Հայաստանի ազգային պատկերասրահ, Երևան, 2008

## Մրցանակներ
* «Կարուսել» կտավի համար Ճապոնիայում արժանացել է ոսկե մեդալի, 1987
* Վրաստանի գեղանկարչական դպրոցի զարգացման և հայ-վրացական հարաբերությունների ամրապնդման համար արժանացել է Վրաստանի պատվո բարձրագույն շքանշանի, 2001

## Ընտանիք
* Հայրը՝ Ալեքսանդր Բաժբեուկ-Մելիքյան, վրացահայ նկարիչ, Վրաստանի Խորհրդային Սոցիալիստական Հանրապետության վաստակավոր նկարիչ 
* Մայրը՝ Լիդիա Մեշկորուդնիկովա 
* Քույրը՝ Լավինիա Բաժբեուկ-Մելիքյան, նկարիչ, ՀԽՍՀ վաստակավոր արտիստ
* Եղբայրը՝ Վազգեն Բաժբեուկ-Մելիքյան, նկարիչ

## Պատկերասրահ

Բաժբեուկ-Մելիքյաններ.Երկու սերունդ, ArmAg (5).jpg
Բաժբեուկ-Մելիքյաններ.Երկու սերունդ, ArmAg (2).jpg
Բաժբեուկ-Մելիքյաններ.Երկու սերունդ, ArmAg (7).jpg
Բաժբեուկ-Մելիքյաններ.Երկու սերունդ, ArmAg (6).jpg
Բաժբեուկ-Մելիքյաններ.Երկու սերունդ, ArmAg (4).jpg


## Ծանոթագրություններ

## Աղբյուրներ
* Բաժբեուկ-Մելիքյաններ. երկու սերունդ, Հայաստանի ազգային պատկերասրահ, 2016

Կատեգորիա:20-րդ դարի նկարչուհիներ
Կատեգորիա:Անձինք Թբիլիսիից
Կատեգորիա:Թբիլիսիի նկարիչների միության անդամներ
Կատեգորիա:Հայ նկարիչներ
Կատեգորիա:Հայ նկարչուհիներ
Մայրություն (քանդակ, Երևան, Ռուբեն Քոչար)

**«Մայրություն» քանդակ**, գտնվում է Երևանում, Նոր Նորք վարչական շրջանի 2-րդ զանգվածի Մոլդովական փողոցում, «Մարդու պտղաբերության կենտրոնի» տարածքում։

## Պատմություն
«Մայրություն» քանդակը ստեղծելու մտահղացումը պատկանում է «Մարդու պտղաբերության կենտրոնի» հիմնադիր և ղեկավար, բժշկական գիտությունների դոկտոր Էդուարդ Համբարձումյանին։ Ժամանակին մեծանուն քանդակագործ Երվանդ Քոչարի որդին` ռեժիսոր և նկարիչ Ռուբեն Քոչարը, Էդուարդ Համբարձումյանին ցույց է տվել 1927 թվականին Փարիզում հոր կատարած էսքիզներից մեկը, որն այս արձանը կերտելու գաղափար է տվել։ Համբարձումյանի հորդորով Ռուբեն Քոչարը ստեղծել է «Մայրություն» քանդակը, որը քանդակագործական նրա առաջին աշխատանքն է։

Քանդակի բացումը տեղի է ունեցել 2016 թվականի սեպտեմբերի 17-ին։

## Հեղինակներ
* Քանդակագործ՝ Ռուբեն Քոչար
* Էսքիզը՝ Երվանդ Քոչարի

## Տվյալներ
*Նյութը` բրոնզ
*Բարձրությունը` 2 մետր

## Տես նաև
* Մայրություն (քանդակ, Երևան, Հռիփսիմե Սիմոնյան)
* Մայրություն (արձանաշար, Երևան)

## Ծանոթագրություններ

Կատեգորիա:Երևանի հուշարձաններ
Կատեգորիա:Կանանց հուշարձաններ
Մայրություն (քանդակ, այլ կիրառումներ)

Երևանում տեղադրված են **«Մայրություն»** անունով հետևյալ քանդակները.

* Մայրություն (քանդակ, Երևան, Հռիփսիմե Սիմոնյան), 1974 թվական
* Մայրություն (քանդակ, Երևան, Ռուբեն Քոչար), 2016 թվական
* Մայրություն (արձանաշար, Երևան), 1982 թվական
Եգիպտոսում Հայաստանի դեսպանություն

**Եգիպտոսում Հայաստանի դեսպանություն** (), Հայաստանի դիվանագիտական ներկայացուցչությունը Եգիպտոսի Արաբական Հանրապետությունում։

## Հայաստան մուտքի արտոնագիր
Եգիպտոսի քաղաքացիները կարող են դիմել Հայաստանի կարճաժամկետ վիզայի համար Հայաստանի դեսպանություն: Եգիպտոսի Արաբական Հանրապետությունում Հայաստանի Հանրապետության արտակարգ և լիազոր դեսպանն է Ն.Գ. պարոն Հրաչյա Փոլադյանը։

## Ծանոթագրություններ

Կատեգորիա:Դեսպանատներ Եգիպտոսում
Կատեգորիա:Հայաստանի արտաքին հարաբերություններ
Չեխիայում Հայաստանի դեսպանություն

**Չեխիայում Հայաստանի դեսպանություն** (), Հայաստանի դիվանագիտական ներկայացուցչությունը Չեխիայի Հանրապետությունում։

Չեխիայում Հայաստանի դեսպանությունը գտնվում է մայրաքաղաք Պրահայում՝ Հանսպաուլկայի փողոցի վրա։ Ներկայումս` Չեխիայում Հայաստանի արտակարգ և լիազոր դեսպանի պաշտոնը զբաղեցնում է Տիգրան Սեյրանյանը։

## Հայաստան մուտքի արտոնագիր
Չեխիայի քաղաքացիները կարող են դիմել Հայաստանի կարճաժամկետ վիզայի համար Հայաստանի դեսպանատուն Չեխիայում։

## Տես նաև
* Հայ-չեխական հարաբերություններ

## Ծանոթագրություններ

Կատեգորիա:Դեսպանատներ Չեխիայում
Կատեգորիա:Հայաստանի արտաքին հարաբերություններ
Այր

[մինի|Այր Parc des Buttes Chaumont, [Փարիզ]]
[մինի|Այր, [Օնտարիո (նահանգ), Կանադա]]
**Այր,** ռելիեֆի մակերեսային ձև, հորիզոնական ոչ խոր քարանձավ՝ կամարաձև առաստաղով և լայն մուտքով։ Կամ քարանձավի մի մաս, լայնարձակ սրահ, որը սկսվում է նեղ անցքով։

## Այրն որպես առանձին քարանձավ
Կարող է ունենալ ինչպես կարտսե այնպես էլ էրոզիոն ծագում։ Էրոզիոն այրերն առաջանում են վերգետնյա ջրերի հոսանքի հետևանքով։ Հանդիպում ենք գետերի կամ ծովերի ափերին, ընդ որում դրանց գոյացմանը նպաստում է ծովափնյա ալեծոփությունը։ Այդ դեպքում ապարի քայքայման հիմնական գործոնը մեխանիկական է։

Անապատային վայրերում նույնպես կարող են առաջանալ ոչ մեծ քարանձավներ և դրանց նույնպես ավանդաբար այր են անվանում։

Կարտսե այրերը հաճախ մնացուկային այրեր են, երբեմնի խոշոր քարանձավային համակարգերի փոքր հատվածներ։ Այդպիսի այրերը հաճախ կարելի է հանդիպել կրաքարի ժայռերում, գետահովիտների ափին։

## Այրը որպես քարանձավի մաս
Որպես կանոն այրերը քարանձավում առաջանում են քանդման հետևանքով։ Ջրի հետևանքով թուլացած ապարը սկսում է քանդվել։ Եվ այդ տեղանքում զգալի մեծության խոռոչներ են առաջնում։ Այդպես աշխարհի խոշորագույն այրը Սարավակը 700х400х70 մ խոր. է։
[մինի|ձախից|Լաստիվեր, [Հայաստան]]

## Այրը որպես պուրակային կառույց
Այր են անվանում նաև պուրակային կամ ճարտարապետական կառույցը, որը բնական քարանձավի տեսք է ունենում։ Առաջին այրերը ստեղծվել էին Վերածննդի ժամանակաշրջանի իտալական այգե-պուրակային արվեստում։ Լայն տարածում գտան կլասիցիզմի և բարոկկոյի դարաշրջանում։

## Տես նաև

* Քարայր
* Քարանձավ

## Ծանոթագրություններ

Կատեգորիա:Գեոմորֆոլոգիա
Կատեգորիա:Երկրաբանություն
Կատեգորիա:Ռելիեֆի տեսակներ
Կատեգորիա:Քարանձավներ այբբենական կարգով
Բուլղարիայում Հայաստանի դեսպանություն

**Բուլղարիայում Հայաստանի դեսպանություն** (), Հայաստանի դիվանագիտական ներկայացուցչությունը Բուլղարիայում։

Բուլղարիայում Հայաստանի դեսպանությունը գտնվում է մայրաքաղաք Սոֆիայում՝ Զագորիչանե փողոցում։ Ներկայումս Հայաստանում Բուլղարիայի արտակարգ և լիազոր դեսպանի պաշտոնը զբաղեցնում է Արմեն Սարգսյանը։

## Հայաստան մուտքի արտոնագիր
Բուլղարիայի քաղաքացիները կարող են դիմել Հայաստանի կարճաժամկետ վիզայի համար (առավելագույնը 90 օր կես տարվա ընթացքում) Հայաստանի դեսպանատուն Բուլղարիայում։

## Տես նաև
* Հայ-բուլղարական հարաբերություններ

## Ծանոթագրություններ

Կատեգորիա:Դեսպանատներ Բուլղարիայում
Կատեգորիա:Հայ-բուլղարական հարաբերություններ
Լեհաստանում Հայաստանի դեսպանություն

**Լեհաստանում Հայաստանի դեսպանություն** (), Հայաստանի դիվանագիտական ներկայացուցչությունը Լեհաստանի Հանրապետությունում։

Լեհաստանում Հայաստանի դեսպանությունը գտնվում է մայրաքաղաք Վարշավայում՝ Բեկասովի փողոցում։ Ներկայումս՝ Լեհաստանում Հայաստանի արտակարգ և լիազոր դեսպանի պաշտոնը զբաղեցնում է Ալեքսանդր Արզումանյանը:

## Հայաստան մուտքի արտոնագիր
Լեհաստանի քաղաքացիները կարող են դիմել Հայաստանի կարճաժամկետ վիզայի համար Հայաստանի դեսպանատուն Լեհաստանում։

## Ծանոթագրություններ

Կատեգորիա:Դեսպանատներ Լեհաստանում
Կատեգորիա:Հայաստանի արտաքին հարաբերություններ
Սերգեյ Լուկյանենկո

**Սերգեյ Վասիլևիչ Լուկյանենկո** (, ծնվ. , Ղազախստան), գիտական ֆանտաստիկայի ժանրում ստեղծագործող ռուս գրող։

## Կենսագրություն

## Մատենագիտություն
### Վեպեր
#### «Հսկումներ» («Дозоры») շարքը
* 1998 - «Գիշերային հսկում» (*Ночной дозор*)
* 2000 - «Ցերեկային հսկում» (*Дневной Дозор*)
* 2003 - «Աղջամուղջային հսկում» (*Сумеречный Дозор*)
* 2005 - «Վերջին հսկում» (*Последний Дозор*)
* 2012 - «Նոր հսկում» (*Новый Дозор*)
* 2014 - «Վեցերորդ հսկում» (*Шестой Дозор*)

#### «Երազանքի գիծը» («Линия грёз») շարքը
* 1998 - «Երազների ստվերը» (*Тени снов*)
* 1996 - «Երազանքի գիծը» (*Линия грёз*)
* 1996 - «Պատրանքների կայսրերը» (*Императоры иллюзий*)

#### «Անդրադարձումների լաբիրինթոսը» («Лабиринт отражений») շարքը
* 1997 - «Անդրադարձումների լաբիրինթոսը» (*Лабиринт отражений*)
* 1999 - «Կեղծ հայլիներ» (*Фальшивые зеркала*)
* 2000 - «Թափանցիկ վիտրաժներ» (*Прозрачные витражи*)

#### «Գենոմ» («Геном») շարքը
* 2001 - «Պարեր ձյան վրա» (*Танцы на снегу*)
* 1999 - «Գենոմ» (*Геном*)
* 2004 - «Հաշմանդամները» (*Калеки*)

#### Այլ վեպեր
* 1996 - «Լորդը Երկիր մոլորակից» (*Лорд с планеты Земля*)
* 1997 - «Տղան և խավարը» (*Мальчик и тьма*)
* 1997 - «Վիշապների ժամանակը չէ» (*Не время для драконов*)
* 1997 - «Աշնանային այցելություն» (*Осенние визиты*)
* 1997 - ««Ռուս» կղզին» (*Остров «Русь»*)
* 2002 - «Սպեկտոր» (*Спектр*)
* 2008 - «Մրցակիցները» (*Конкуренты*)
* 2016 - «Կվաzի» (*Кваzи*)

### Վիպակներ
* 1989 - «Ատոմային երազ» (*Атомный сон*)
* 1990 - «Դեղին նավերի նավահանգիստը» (*Пристань жёлтых кораблей*)
* 1990 - «Տասներեքերորդ քաղաքը» (*Тринадцатый город*)
* 1992 - «Ծիածանի յոթերորդ գույնը» (*Восьмой цвет радуги*)
* 2004 - «Հավատամք» (*Кредо*)
*  - «» ()
*  - «» ()
*  - «» ()
*  - «» ()

## Էկրանավորում

## Գրականություն
* Дмитрий Байкалов Искатель чудес // Если : журнал. — Москва: Любимая книга, 2002. — № 9. — С. 237-244. — ISSN 0136-0140.
* Экспертиза темы // Если: журнал. — Москва: Любимая книга, 2006. — № 7. — С. 284. — ISSN 0136-0140.
* Надежда Маркалова Медной горы Аэлита // Лавка фантастики: журнал. — Пермь, 2000. — № 3. — С. 23-26.
* Тени доиронической эпохи // Литературная газета. — Москва, 2008. — № 6.

## Ծանոթագրություններ

Կատեգորիա:Ռուս գրողներ
Կատեգորիա:Ռուս արձակագիրներ
Կատեգորիա:Ռուս բժիշկներ
Կատեգորիա:Ռուս հոգեբույժներ
Կատեգորիա:Ռուս մանկագիրներ
Կատեգորիա:Ռուս սցենարիստներ
Կատեգորիա:Ռուս գիտաֆանտաստիկ գրողներ
Կատեգորիա:Պոստմոդեռնիստ գրողներ
Կատեգորիա:Ռուս բլոգերներ
Կատեգորիա:Ֆենտեզի գրողներ
Լեֆկադա

**Լեֆկադա** կամ **Պոլի տիս Լեֆկադաս** (), քաղաք Հունաստանի արևմուտքում՝ Հոնիական կղզիներ պերիֆերիայում։

2011 թվականի տեղական ինքնակառավարման մարմինների բարեփոխումներից մետո քաղաքը միավորվում է համանուն նոմոսի (երկրորդ աստիճանի վարչատարածքային միավոր) կազմի մեջ։

## Բնակչություն
Ըստ 2001 թվականի մարդահամարի տվյալների՝ քաղաքի բնակչությունը կազմում է 16,307 մարդ։ Հիմնական բնակիչները հույներն են, որոնք խոսում են հունարենով։

Լեֆկադայի հույները դավանում են Քրիստոնեության առանձնացված հույն ուղղափառության ճյուղը։

## Քույր քաղաքներ
Լեֆկադայի քույր քաղաքները հետևյալն են՝

## Ծանոթագրություններ

Կատեգորիա:Բյուզանդիայի քաղաքներ
Կատեգորիա:Հունաստանի քաղաքներ
Կալամոս (գյուղ)

**Կալամոս** (), փոքրիկ գյուղ Հունաստանի Հանրապետության հարավում՝ Միջերկրական ծովի մաս կազմող Հոնիական ծովի վրա։

Վարչականորեն մտնում է Ատտիկեի պերիֆերիայի կազմի մեջ։ Տնտեսության գերակա ճյուղերից են ձկնորսությունը և զբոսաշրջային սպասարկումը։

Ըստ 2011 թվականի մարդահամարի տվյալների` գյուղի բնակչությունը կազմում է 223 մարդ, գլխավորապես՝ հույներ։ Պաշտոնական լեզուն հունարենն է։ Գյուղում է գտնվում Սուրբ Նիկիտաս հույն ուղղափառ եկեղեցին։

## Ծանոթագրություններ

Կատեգորիա:Հունաստանի գյուղեր
Սեֆեր հա-ռազիմ

**Սեֆեր հա-ռազիմ**, եբրայերեն առեղծվածային ձեռագիր, որը ըստ ավանդության Ռազիել հրեշտակը տվել է Նոյին։ Նոյից հետո այն սերնդե սերունդ փոխանցվել է աստվածաշնչային պատմության ընթացքում և հասել Սողոմոնին, նրա համար դարձել իմաստության և մոգական ուժի աղբյուր։ Այս գիրքը տարբերվում է Սեֆեր Ռազիել համալախից, որը նույն հրեշտակի կողմից Ադամին տրված տեքստն էր։ Համարվում է, որ ձեռագիրը եբրայական մոգության աղբյուր է, որն օգտագործվում է ավելի շատ հրեշտակների քան աստծո հետ կապվելու և նրանց գերբնական արարքների դրդելու համար։ Ձեռագիրը մի ժամանակ համարվել է «ուղղափառ» հուդայականության մի մասը՝ հելլենիզմի ազդեցությամբ, բայց ժամանակակից հուդայականության մեջ այս և մի շարք այլ ձեռագրեր համարվում են հերետիկոսական։

## Հայտնաբերում
Ձեռագիրը վերահայտնաբերվել է 20-րդ դարում Մորդեքայ Մարգալիոթի կողմից, որը 1963 թվականին Օքսֆորդ այցելող հրեա հետազոտող էր։ Նա օգտագործել է Կահիրեի գենիզայում հայտնաբերված ձեռագրի պատառիկները։ Մարգալիոթը ենթադրեց, որ եբրայական մոգական գրականության տարբեր նմուշներ ունեն նույն սկզբնաղբյուրը և համոզված էր, որ կարող է վերականգնել այդ սկզբնաղբյուրը։ Նա հասավ իր նպատակին 1966 թվականին, երբ հրատարակեց Սեֆեր հա-ռազիմը։

## Թվագրում
Մարգալիոթը ձեռագիրը թվագրեց մ.թ.ա. վաղ չորրորդ կամ ուշ երրորդ դարին։ Այս տարեթիվը համարյա բոլորի կողմից ընդունվեց։ Նշանակալի բացառություն է Իթամար Գրուենվալդը, որը ձեռագիրը թվագրեց մ.թ.ա. VI-VII դարերին։ Այնուամենայնիվ, հստակ է, որ ձեռագիրը ստեղծվել է մինչև Կաբալայի ձեռագրերը՝ Զոհարը (XIII դար), Բահիրը (XIII դար) և նախակաբալայական Սեֆեր Յեթզիրահը (IV դար)։

## Կառուցվածք և բովանդակություն
Գիրքը բաժանված է յոթ մասերի և ներառում է ներածություն։ Առաջին վեց մասերից յուրաքանչյուրը համապատասխանում է երկնքի մի մակարդակին և պարունակում հրեշտակների անունները՝ նրանց հետ կապված մոգության ծեսերի նկարագրությամբ։ Միայն աստծո գահը և չորս *հայոցներն* են յոթերորդ երկնքում։ Ձեռագիրը ներկայացնում է եբրայական և հունական ավանդույթների ամուր միախառնում. օրինակներից մեկը՝ արևի աստված Հելիոսին ուղղված աղոթքն է՝ նրան գիշերը արթնացնելու համար։

## Ծանոթագրություններ

Կատեգորիա:Հուդայական դիցաբանություն
Մոնտեֆրիոյի ամրոց

մինի|աջից|Գրանադա Մոնտեֆրիոյի ամրոց
**Մոնտեֆրիոյի ամրոց** (), գտնվում է Իսպանիայում` Գրանադա նահանգի Մոնտեֆրիո քաղաքում` ժայռի վրա (Նազարի ժամանակաշրջան)։

## Նկարագրություն
Ամրոցը ձևավորված է երկու պարսպապատ մասնաբաժնով` ստորին և ավելի լայն, որտեղ քաղաքացիական բնակչությունը կենտրոնացել է 1486 թվականի իսպանական նվաճման ժամանակ։ Այնտեղ դեռևս կան տներ և ջրամբարներ, որոնք փորվել են ժայռի մեջ։ Ունի վեց աշտարակներ, բոլորն էլ խոշոր են և կիսաշրջանաձև։ Նրանցից երեքը գտնվում են հարավարևելյան կողմում, երկուսը` հարավային կողմում, իսկ վերջինը` հարավարևմտյան կողմում։
Վերջին կորպուսը նվաճումից հետո շատ է փոխվել։ Այնտեղ է գտնվել կառավարչի տունը և եկեղեցին։ Կան պատեր, որոնք վերագրվում են քրիստոնեական շրջանին
: Փորված երկու անցումներից մեծը եկեղեցու կողքին է, մյուսը` շատ ավելի փոքրը, ժայռի վրա, որը, թերևս, եղել է ապաստարան։ Դրանք երկուսն էլ ծածկված են եղել աղյուսով։ Կան նաև չիրականացված շինարարության մնացորդներ։

## Պատմություն
Առաջին հիշատակության համաձայն` ամրոցը մնում է Իբն ալ-Խաթիբի ժամանակներից` 14-րդ դարից։ Գրավումից հետո Ֆերնանդես դե Կորդոբան պատվիրել է կառուցել եկեղեցի, դատարկել է տվել ստորին մասնաբաժնով։

## Ծանոթագրություններ

## Մատենագիտություն
* MALPICA CUELLO, Antonio (1996): *Poblamiento y Castillos en Granada*; El Legado Andalusí-Lunwerg Ed; Barcelona. ISBN 84-7782-407-X, p.&nbsp;237

Կատեգորիա:Իսպանիայի ամրոցներ
Սուրբ Մարկոսի քառաձի (քանդակ)

**Սուրբ Մարկոսի քառաձի** (, ), ոսկեջրած բրոնզից ձիերի չորս քանդակ, որոնք իրենցից ներկայացնում են քառաձի մարտակառք։ Քանդակները գտնվում են Վենետիկի Սուրբ Մարկոսի հրապարակի համանուն տաճարի վրա։ Համարվում է յուրօրինակ քանդակային կոմպոզիցիա. այն ձիերի անտիկ միակ պահպանված կոմպոզիցիան է, որն ամբողջության հասել է մինչև մեր օրերը։ Քառաձին ստեղծել է հին հույն քանդակագործ Լիսիպոսը։ Ստեղծվել է մեր թվարկությունից առաջ 4-րդ դարում։

## Պատմություն
thumb|left

### 13-րդ դար
Սկզբնական շրջանում քառաձին զարդարում էր Կոստանդնուպոլսի հիպոդրոմը, որը ներկայումս Ստամբուլի Սուլթանահմեդ հրապարակն է՝ Ֆաթիհ շրջանում։ Այն բերվեց Վենետիկ 1204 թվականին Խաչակրաց չորրորդ արշավանքի ժամանակ՝ Վենետիկի հանրապետության դոժ Էնրիկո Դանդոլոյի կողմից։

Քառաձին տեղադրվեց Սուրբ Մարկոսի տաճարի լոջիայում՝ Ռենիերո Ձենոյի կառավարության տարիներին (1252-1268 թվականներ)։ Առաջին փաստագրական նյութը, որը պատմում է քառաձիու Վենետիկում հայտնվելու մասին, համարվում է Սանտ Ալիպիոյի կլոր նիշայի պորտալի խճանկարը՝ թվագրված 1265 թվականին։ Քառաձին հիացրել է ժամանակակիցներին իր կատարելության հասնող վարպետությամբ։ 1364 թվականին իտալացի պոետ, հումանիստ Ֆրանչեսկո Պետրարկան արձանների մասին գրել է.

Քառաձին դարձել է Վենետիկի ամենահայտնի խորհրդանիշներից մեկը։ 1370 թվականին վենետիկցիները առաջարկեցին խաղաղություն կնքել Ջենովայի հետ։ Ջենովացի ծովակալ Դորիա Պիետրոն պատասխանեց, որ նրանք «*չեն տա խաղաղություն, մինչև Սուրբ Մարկոսի ձիերին չսանձեն...*»:

մինի|աջից|Ժան Դյուպլեսի-Բերտոյի նկարը՝ «Ֆրանսիացիների կողմից արձանների հանումը Սուրբ Մարկոսի տաճարից 1797 թվականի մայիսի 6-ին»

### 18-19-րդ դարեր
Նապոլեոն Բոնապարտը իր արշավանքների ժամանակ նվաճեց վենետիկը։ Դրանից հետո, 1797 թվականին, կայսեր հրամանով քառաձին տեղահանվեց տաճարի վրայից և տեղափոխվեց Փարիզ։ Այնտեղ տեղադրվեց Կարուզել հրապարակի հաղթական կամարի վրա։ Քանդակը վերադարձավ իր նախկին տեղը 1815 թվականի դեկտեմբերի 13-ին Անտոնիո Կանովայի օժանդակությամբ։

### 20-րդ դար
Երկրորդ համաշխարհային պատերազմի ժամանակ Սուրբ Մարկոսի քառաձին տեղահանվեց և պահվեց Դոլո քաղաքում։ 1970-ական թվականներին կատարվեցին վերականգնողական-ռեստավրացիոն աշխատանքներ։ Դրանից հետո որոշում կայացվեց, որ տաճարի լոջիայի վրա տեղադրվի նույն քառաձիու կրկնօրինակը, որպեսզի փրկվի անգին բնօրինակը աճող էկոլոգիական հիմնախնդիրներից ու շրջակա միջավայրի աղտոտումից։ 1982 թվականին բնօրինակ քառաձին տեղափոխվեց Սուրբ Մարկոս տաճարի թանգարան, որը գտնվում է եկեղեցու նարտեքսում։

## Տես նաև
* Լիսիպոս
* Սուրբ Մարկոսի տաճար
* Սուրբ Մարկոսի հրապարակ

## Գրականություն
* Мария Да Вилла Урбани. *Собор Сан Марко*. Венеция, 2006. ISBN 88-7666-590-0

## Արտաքին հղումներ
* Byzantium 1200 Hippodrome Boxes
* Սուրբ Մարկոսի քառաձի
* Կոնստանդնուպոլսում քառաձիու տեղադրիրքի վերականգնումը

Կատեգորիա:Բրոնզե արձաններ
Կատեգորիա:Իտալիայի տեսարժան վայրեր
Կատեգորիա:Կենդանիների քանդակներ
Կատեգորիա:Կոստանդնուպոլիս
Կատեգորիա:Հելլենիստական մշակույթ
Կատեգորիա:Ձիեր մշակույթում
Կատեգորիա:Վենետիկ
Կատեգորիա:Վենետիկի տեսարժան վայրեր
Կատեգորիա:Քանդակներ այբբենական կարգով
Պրիմորսկո Գորանսկա

**Պրիմորսկո Գորանսկա ** (), ժուպանություն, որը գտնվում է Խորվաթիայի հարավարևմուտքում՝ Բալկանյան թերակղզու վրա։

Վարչական կենտրոնը և խոշորագույն քաղաքը Ռիեկան է՝ ավելի քան 128,000 մարդ բնակչությամբ։

Պրիմորսկո Գորանսկայի ժուպանությունը գտնվում է Ադրիատիկ ծովի ափին։ Ցամաքային սահման ունի Սլովենիայի հետ։

## Աշխարհագրություն
Պրիմորսկո Գորանսկան տարածքով յոթերորդ ամենախոշոր վարչատարածքային միավորն է Խորվաթիայում (զբաղեցնում է 3588 կմ² տարածք)։

Ափամերձ գոտիներում կլիման միջերկրածովային է և ամբողջ տարին տաք է։ Ցամաքային տարածքներում, մասնավորապես՝ Սլովենիայի սահմանամեձ գոտում կլիման ցածրալեռնային է։

Տարվա ամենատաք ամիսը հուլիսն է, իսկ ամենացուրտը՝ հունվարը։

Երկրամասի տարածքում գտնվում են նաև 5 կղզիներ, որոնցից ամենախոշորը Ցրեսն է։

## Բնակչություն
Ըստ 2011 թվականի մարդահամարի տվյալների՝ Պրիմորսկո Գորանսկայի բնակչությունը կազմում է 296 195 մարդ (Այս ցուցանիշով հինգորդրոդը ամբողջ Խորվաթիայում)։

Բնակչության ճնշող մեծամասնությունը խորվաթներն են, որոնք կազմում են ամբողջ ժուպանությունի բնակչության 86.3 %-ը։

Մյուս խոշոր ազգային փոքրամասնություններն են սերբերը (5,0 %)։

## Տես նաև
* Խորվաթիայի վարչական բաժանում
* Ադրիատիկ ծով

## Ծանոթագրություններ

Կատեգորիա:Խորվաթիայի վարչական բաժանում
Կատեգորիա:Խորվաթիայի ժուպանություններ
Open Kids

**Open Kids** (Օփեն Քիդս), ուկրաինական փոփ խումբ։ Բաղկացած է 5 աղջիկներից` Անգելինա, Աննա, Լերա, Յուլիա և Ելիզավետա։

## Պատմություն
### 2012
Խումբը պաշտոնապես հիմնադրվել է 2012 թվականի հոկտեմբերի 11-ին, այդ նույն թվականի նույն օրը դուրս է եկել նրանց («Show Girls») երգը։

### 2014
2014 թվականի հունիսի 25-ին Կիևում, City Beach Club ակումբում, նրանք ներկայացրեցին իրենց նոր երգը` «На десерт»: Տեսահոլովակը նկարահանվել է Գերմանիայում։

### 2015
2015 թվականի նոյեմբերի սկզբին հայտնի դարձավ, որ Վիկտորիա Վերնիկը հեռանում է Open Kids-ից, և նույն ամսին խումբը հայտարարեց հարցազրույց գտնելու 5-րդ մասնակցին։

Նաև նոյեմբեր ամսին խումբը իր «Не танцуй!» երգով հանդես է եկել «Պրորիվ» նոմինացիայում, «Europa Plus TV» հեռուստաալիքում։ Քվեարկության արդյունքներով Open Kids-ը հաղթեց։ Մրցանակը` ռոտացիա «Europa Plus TV» հեռուստաալիքում։

Դեկտեմբերի սկզբին խումբը տվեց իր առաջին մենահամերգը։ Համերգը տեղի է ունեցել Կիևի Caribbean Club ակումբում։

2015 թվականին խումբը զբաղեցրել է 6-րդ տեղը Ուկրանիայի Թոփ 10 երգիչների ցանկում, և 4-րդ տեղը Թոփ 10 լավագույն խմբերի ցանկում։

### 2016
Հունվար ամսվա սկզբին, հարցազրույցի արդյունքում, խմբի 5-րդ մասնակիցը դարձավ Աննա Մուզաֆարովան։

2016 թվականի փետրվարին Open Kids խումբը ունկնդիրների ուշադրությանն է ներկայացրել իրենց առաջին երգը սիրո մասին` «Кажется»:

## Կազմ
* Անգելինա Ռոմանովսկայա` ծնվել է` 2000 թվականի դեկտեմբերի 22-ին (18 տարեկան)
* Լերա Դիդկովսկայա` ծնվել է` 2000 թվականի ապրիլի 17-ին (19 տարեկան)
* Յուլիա Գամալի` ծնվել է` 2003 թվականի օգոստոսի 30-ին (16 տարեկան)
* Աննա Բոբրովսկայա` ծնվել է` 2002 թվականի նոյեմբերի 30-ին (16 տարեկան)
*Ելիզավետա Կոստյակինա՝ ծնվել է՝ 2003 թվականի օգոստոսի 31 (16 տարեկան)

### Նախկին մասնակիցներ
* Վիկտորիա Վերոնիկա` ծնվել է` 2000 թվականի փետրվարի 16-ին (19 տարեկան)
*Աննա Մուզաֆարովա` ծնվել է` 2002 թվականի հունվարի 11-ին (17 տարեկան)

## Կառավարում
Խմբի պրոդյուսերը Յուրի Պետրովն է, Կիևի Open Art Studio դպրոցի հիմնադիրը։

## Սկավառակագրություն
### Երգեր և սինգլներ

#### Համատեղ ծրագրեր

## Ծանոթագրություններ

## Արտաքին հղումներ
* 
* 

Կատեգորիա:2012 հիմնադրված երաժշտական խմբեր
Կատեգորիա:Երաժշտական խմբեր այբբենական կարգով
Կատեգորիա:Կվինտետներ
Կատեգորիա:Ուկրաինական երաժշտական խմբեր
Սիմանկասի ամրոց

**Սիմանկասի ամրոց** (), պաշտպանական կառույց Իսպանիայի Կաստիլիա և Լեոն ինքնավար միության Վալյադոլիդ նահանգի Սիմանկաս քաղաքում։ Քաղաքը տեղակայված է Վալյադոլիդից 10 կմ դեպի հարավ-արևմուտք և հայտնի է նրանով, որ 10-րդ դարի վերջին այնտեղ եղել է ռազմական մեծամասշտաբ ընդհարում, որի ժամանակ Կաստիլիայի, Լեոնի ու Նավառայի միացյալ զորքերը ջախջախել են մավրերի բանակը՝ արաբներին ստիպելով նահանջել դեպի հարավ։

1540 թվականից Սիմանկասի ամրոցում տեղակայված է Իսպանիայի Գլխավոր արխիվը։

## Պատմություն
մինի|ձախից
15-րդ դարում Իսպանիայի թագավորը Սիմանկասում՝ իսլամական շրջանի հին ամրաշինական կառույցի տեղում, կառուցել է ամրոց։

Ամրոցը, որ ունի բազմաթիվ բաստիոններ ու ատամնաշարավոր աշտարակներ, կառուցվել է բաց գույնի քարից։ Տանիքը կառուցված է մուգ գույնի շինանյութից և իր գույնով հակադրվում է հիմնական կառույցին։ Ամրոցի գլխավոր աշտարակը, որ ունի բարձր գմբեթ, կառուցված է բարոկկոյի ոճով։ Ամրոցի պատերը, հրակնատները, խրամները, մուտքը և երկու կամուրջները կառուցվել են միջնադարում՝ 15-րդ դարում։ Այդ ժամանակ է կառուցվել նաև մատուռը։ Ամրոցը վերակառուցվել է 16-րդ, 17-րդ և 18-րդ դարերում։

Կառլոս I թագավորի օրոք ամրոցը վերածվել է բանտի, որտեղ պահվել են կալանավորները։ Ներկայում պահպանվում է նաև տանջանքների սենյակը։

1540 թվականին ամրոցի աշտարակներից մեկում Կառլ V թագավորի հրամանով տեղակայվել է արխիվը, որտեղ պահվում էին Իսպանիայի թագավորության հիմնական փաստաթղթերը։ Ֆելիպե II թագավորի օրոք ողջ ամրոցն սկսում է օգտագործվել փաստաթղթերի պահպանության համար։ Այդ նպատակով ամրոցում կատարվում են որոշակի փոփոխություններ, և այն հարմարեցվում է Գլխավոր արխիվի պահանջներին։ Փաստաթղթերի պահպանության համար նշանակվում է արխիվիստ, որը պատասխանատու էր փաստաթղթերի բոլոր թղթերի պատշաճ պահպանության համար։

Թագավորության գլխավոր արխիվը պատմական փաստաթղթերի հավաքածու է, որոնց թվում կան թեմական ծախսերի մատյաններ, քաղաքային ցուցակագրություններ, հողային ցուցակագրություններ, քաղաքի կառավարության հրամաններ, առանձնաշնորհումների վերաբերյալ թղթեր և այլն։ Ներկայում արխիվը Եվրոպայի ամենակարևոր արխիվներից մեկն է. այնտեղ պահվում է շուրջ 35 միլիոն (այլ տվյալներով՝ 33 միլիոն) տարբեր փաստաթղթեր, որոնցից շուրջ 400 հազարը Սուրբ ինկվիզիցիայի գործերին վերաբերող թղթեր են։

## Ծանոթագրություններ

## Արտաքին հղումներ
* Página web del Archivo - Ministerio de Cultura

Կատեգորիա:Իսպանիայի ամրոցներ
Կատեգորիա:Վալյադոլիդ պրովինցիա
Բելգորոդի գեղարվեստի պետական թանգարան

**Բելգորոդի գեղարվեստի պետական թանգարան** (), գեղարվեստի թանգարան Բելգորոդում, բացվել է 1983 թվականի հուլիսի 26-ին։

## Պատմություն
Բացման օրվանից գտնվում է նախկին «Օրիոն» կինոթատրոնի շենքում։ 2004 թվականի դեկտեմբերի 12-ին Բելգորոդի իշխանությունների կողմից որոշում ընդունվեց սկսել Գեղարվեստի պատկերասրահի շինարարությունը։ Նոր շենքում թանգարանը բացվեց 2007 թվականի նոյեմբերի 27-ին։

## Շենք
Այժմ թանգարանը գտնվում է նոր շենքում, որը կառուցվել է մոդեռն ոճով, ճարտարապետներ Վ. Վ. Պերցևի և Վ. Ա. Տուրչենկոյի նախագծով։

## Ցուցադրություն
Թանգարանն ունի գեղանկարչության, գրաֆիկայի, դեկորատիվ-կիրառական արվեստի մոտ 3700 ցուցանմուշ։ Հիմնականում ցուցադրված է XX դարի սովետական արվեստը։ Ցուցանմուշների ցուցադրման տարածքը 1353 քառ. մետր է, իսկ ժամանակավոր ցուցադրություններինը` 466,3 քառ. մետր։

## Ծանոթագրություններ

## Արտաքին հղումներ
* Официальный сайт
* Страница музея на сайте Управления культуры Белгородской области
* Страница музея на сайте "Музеи России"

Կատեգորիա:1983 հիմնադրումներ Ռուսաստանում
Կատեգորիա:1983 հիմնադրված թանգարաններ
Կատեգորիա:Բելգորոդ
Կատեգորիա:Ռուսաստանի թանգարաններ
Սպիտակ դրոշ

[thumb|250px|Սպիտակ դրաշով գերմանացի բանագնեցները գնում են քննարկելու [Վրոցլավ|Բրեսլաուի կապիտուլյացիան]]

**Սպիտակ դրոշ** (այսինքն առանց նշանների և պատկերների հարթություն, որը բացառապես սպիտակ գույնի է), պատմության տարբեր ժամանակաշրջաններում տարբեր իմաստներ արտահայտող դրոշ։

## Ժամանակավոր հրադադարի և բանակցությունների նշան
Ներկայումս սպիտակ դրոշ միջազգային հարաբերություններում ընդունված է համարել որպես խնդրանք կամ պահանջ՝ դադարեցնելու ռազմական գործողությունները։ Այն դիտարկվում է որպես հրադադարի և բանակցությունների շարունակման նշան։ Սպիտակ դրոշը նաև կապիտուլյացիայի նշանն է, այսինքն հակառակ կողմի ողորմածությանը հանձնվելը։ Սպիտակ դրոշի կիրառումը նախատեսվում է Ժնևյան կոնվենցիայով։

## Օմայաններ
Օմայաններ իսլամական աշխարհի վրա իշխել են ավելի քան 90 տարի (661—750) և օգտագործել են սպիտակ դրոշը որպես նշան, որը խորհրդանշում է Մուհամմադ մարգարեի առաջին հաղթանակը Բադրի ճակատամարտում։ Օմայանների մոտ սպիտակը խորհրդանշել է նաև Աբբասյաններից տարբերակումը, որոնց նշանը սև գույնն էր։ Բացի այդ սպիտակը համաարաբական գույներից մեկն է։

## Բուդդիստական երկրներ
Բուդդիզմում սպիտակ գույնը ողբի նշանն է, այդ իսկ պատճառով բուդդիստական երկրներում սպիտակ դրոշները խորհրդանշում են այն, ինչ ուրիշ երկրներում՝ սև դրոշները։

## Մինամոտո կլան
Մինամոտո և Տայրա կլանների (տոհմերի) ընդդիմադրության ժամանակ (1180—1185), Մինամոտո կլանը հանդես է եկել սպիտակ դրոշի ներո, իսկ Տայրաները՝ կարմիր դրոշի։ Մինամոտոյի հաղթանակից հետո, նրանց դրոշը դարձավ Ճապոնիայի դրոշի բաղկացուցիչ գույներից մեկը։

## Ֆրանսիայի թագավորություն

right|thumb|150px|Ֆրանսիական նավը Մարտինիկայի ճակատամարտում կրում է սպիտակ դրոշ
Այսպես կոչված Հին կարգերի ժամանակ (), սկսած XVII դարից, Ֆրանսիայի թագավորական դրոշը եղել է սպիտակ դրոշը, որի վրա կարող էին պատկերել հերալդիկ նշաններ կամ Սուրբ Հոգու շքանշանը։

## Թալիբանյան Աֆղանստան
Աֆղանստանի քաղաքացիական պատերազմի ժամանակ թալիբները օգտագործել են սպիտակը որպես իրենց նշան և դրոշ։ Երբ գրավվեց Քաբուլը 1996 թվականին Աֆղանստանի պետական դրոշը փոխվեց սպիտակի, որը խորհրդանշում էր հավատի և իշխանության մաքրությունը։ Ավելի ուշ, 1997 թվականին նրա վրա ստորագրվեց շահադան։
## Տես նաև
* Կարմիր դրոշ
* Սև դրոշ
* Ծիածանի դրոշ

Կատեգորիա:Դրոշներ այբբենական կարգով
Կատեգորիա:Խաղաղություն
Գոսպիչ

**Գոսպիչ** (), քաղաք Խորվաթիայի Հանրապետության կենտրոնական հատվածում։ Համարվում է Լիչկո Սենսկայի ժուպանության վարչական կենտրոնը։

Գտնվում է Ադրիատիկ ծովի ափից 40 կմ հեռավորության վրա՝ Զադար քաղաքից 65 դեպի հյուսիս։ Լիկա պատմա-աշխարհագրական երկրամասի գլխավոր քաղաքն է։

## Ընդհանուր տեղեկություններ
Ըստ 2011 թվականի մարդահամարի տվյալների՝ քաղաքի բնակչությունը կազմում է 5695 մարդ։ Վերջին տարիներին քաղաքից զանգվածային արտագաղթը կապված է ավերածությունների հետ։

Գտնվում է Ադրիատիկ ծովի ափից 40 կմ հեռավորության վրա։ Քաղաքի անվանումը գալիս է «Գոսպա» բառից, որը թարգմանաբար նշանակում է «մադամ»՝ ի պատիվ Մարիամ Աստվածածնի։

1856 թվականին այստեղ ծնվել է հայտնի գյուտարար Նիկոլա Տեսլան, իսկ 1823 թվականին՝ խորվաթ քաղաքական գործիչ և գրող Անտե Ստարչևիչը։

## Ծանոթագրություններ

## Արտաքին հղումներ
* Քաղաքի պաշտոնական կայքը 

Կատեգորիա:Խորվաթիայի քաղաքներ
Բուրաք Օզչիվիթ

**Բուրաք Օզչիվիթ** (, ), թուրք դերասան և մոդել։ Առավել հայտնի է դարձել՝ խաղալով Քեմալի դերը Սև սեր հեռուստասերիալում, որը ցուցադրվել է թուրքական Star TV հեռուստաընկերության եթերում։

## Կյանքը և կարիերան
Բուրաք Օզչիվիթը ծնվել է 1984 թվականի դեկտեմբերի 24-ին Ստամբուլում։ Ավարտել է Ստամբուլի Մարմարայի համալսարանի կինոյի, կերպարվեստի և լուսանկարչության ֆակուլտետը։ 2003- 2007 թվականներին զբաղվել է մոդելային գործով։ 2003 թվականին ստացել է «Թուրքիայի լավագույն մոդել», իսկ 2005 թվականին «Աշխարհի լավագույն մոդել» մրցույթում զբաղեցրել է երկրորդ հորիզոնականը։

2006 թվականից խաղում է կինոյում և հեռուստատեսությունում։ Մասնակցությունը Հոյակապ դար և Դեղձանիկ՝ երգող թռչուն հեռուստասերիալներին, Բուրաքին մեծ հռչակ բերեց։ Ներկայումս նկարահանվում է Սև սեր հեռուստասերիալում, որտեղ նրա խաղընկերն է թուրք հայտնի դերասանուհի Նեսլիհան Աթագյուլը։

## Անձնական կյանք
Երկար տարիներ հանդիպել է Ջեյլան Չապայի հետ։ 2015 թվականից հանդիպում է Ֆահրիյե Էվջենի հետ։ 2017 թվականին զույգը ամուսնացել է։

## Ֆիլմագրություն

## Ծանոթագրություններ

Կատեգորիա:Թուրք դերասաններ
Կատեգորիա:21-րդ դարի թուրք դերասաններ
Կատեգորիա:Անձինք:Ստամբուլ
Կատեգորիա:Թուրք կինոդերասաններ
Կատեգորիա:Թուրք հեռուստադերասաններ
Կատեգորիա:Ստամբուլում ծնված դերասաններ
Կատեգորիա:Թուրք տղամարդ մոդելներ
Դավիթ Կյուրոպաղատ

**Դավիթ Բագրատունի** (, ), Տայքի կյուրոպաղատ (994–1000)։ Տայքի Բագրատունիների իշխանական տոհմից։

## Կենսագրություն
Դավիթ Կյուրոպաղատը Ատրներսեհ II Կյուրոպաղատի որդին է, Բագրատունիների տոհմից։ Նա կրում էր Քարթվելի արքա տիտղոսը, որը նրան էր փոխանցվել իր հորեղբոր՝ Բագրատ Բ-ից։ Օգնել է Կարսի թագավոր Մուշեղ Ա-ին ընդդեմ Հայոց արքա Սմբատ Բ-ի, Բագրատունյաց շահնշահ տիտղոսը ժառանգելու հարցում, բայց շուտով Դավիթ Կյուրոպաղատի միջնորդությամբ լուծվել է խաղաղ ճանապարհով։ Բյուզանդիայի կայսեր` Վասիլ Բ-ի խնդրանքով Դավիթը օգնել է բյուզանդական հայազգի զորավար Վարդաս Փոկասին և Հալիս գետի մոտ՝ Պանկալիա վայրում, պարտության է մատնել Վարդաս Սկլերոս-ին։ Դավիթը գրավել է Մանազկերտը, արաբներին և թուրքերին դուրս քշելով քաղաքից` այնտեղ հաստատել է հայերին և հույներին։ 997-998 թվականներին պաշարել է Խլաթը ու պարտվել։ 998 թվականին հաղթել է Ատրպատականի ամիրա Մամլանին։ Մահացել է 1000 թվականին . քանի որ ժառանգ չուներ, Բյուզանդիայի կայսր Վասիլ Բ-ն դավադրաբար կայսրությանն է կցել Տայքի Դավիթ Կյուրոպաղատի իշխանության տարածքը, որտեղ հետագայում կազմակերպվել է Իբերիա բնակաթեմը։ Դավիթ Կյուրոպաղատն է թագ ուղարկել Փառիսոսի Սենեքերիմ թագավորին։

## Ծանոթագրություններ

Կատեգորիա:930 ծնունդներ
Կատեգորիա:Բագրատիոնիներ
Կատեգորիա:Բագրատունիներ
Կատեգորիա:Մայիսի 31 մահեր
Կատեգորիա:Տայքի Բագրատունիներ
Կատեգորիա:Տայքի կյուրոպաղատներ
Trouble Maker

**Trouble Maker** (), հարավկորեական Cube Entertainment լեյբլի դուետը, որը ձևավորվել է 2011 թվականին, անդամներն են՝ Հյոնան և Ջանգ Հյոն Սընգը։

## Կարիերա
### 2011: Ձևավորում և առաջնաելույթ ''Trouble Maker'' մինի ալբոմով
2011 թվականի նոյեմբերի 24-ին Cube Entertainment-ը հայտարարեց 4Minute և BEAST խմբերի անդամներ Հյոնայի ու Հյոն Սընի մասնակցությամբ դուետի մասին։ Դուետը անվանվեց Trouble Maker: Ենթախումբը պաշտոնապես անվանվեց JS & Hyuna, Հյոն Սընգը իր թվիթթերում գրառումում ասաց, որ դուետում նրա բեմական կեղծանունը Jay Stomp է։

Նոյեմբերի 25-ին թողարկվեց դուետի թիզերային լուսանկարները։ Դուետը նաև թողարկեց թիզերներ 2011 Mnet Asian Music Awards-ի ելույթից, որտեղ ներառվում էր նաև համբույր։ Նրանց առաջնաելույթային ալբոմը և դրա գլխավոր սինգլը անվանվեցին Trouble Maker, որը թողարկվել է դեկտեմբերի 1-ին։

Դուետի ելույթը քննադատվեց հարավկորեական մեդիայի կողմից, քանի որ այնտեղ կային շատ սեքսուալ տեսարաններ։ Լեյբլը հետևելով այդ քննադատություններին, փոխեց ելույթի խորեագրաֆիան։ Նրանք դեկտեմբերին նաև ելույթներ են ունեցել Լոնդոնում և Բրզիլիայում։
### 2013: ''Chemistry''
2013 թվականի հոկտեմբերին Cube Entertainment-ը հաստատեց դուետի վերադարձի մասին լուրը՝ թողարկելով թիզերային լուսանկարներ։ Հոկտեմբերի 28-ին խումբը թողարկեց Chemistry մինի ալբոմի «There Is No Tomorrow» երգը։ Սինգլի տեսահոլովակը, որի մտքի համար ոգեշնչվել են Բոննի և Քլայդ հանցավոր զույգից, ստացել է 19+ վարկանիշ, քանի որ առկա էին առնչություններ սեռական հարաբերություններին, ալկոհոլին և ծխախոտներին։ «There Is No Tomorrow» երգը *Inkigayo* հաղորդմանը ստացել է ռեկորդային 11,000 միավոր։

## Սկավառակագրություն
### Մինի ալբոմներ

### Սինգլեր

## Մրցանակներ և անվանակարգումներ

## Երաժշտական մրցանակներ
### Show Champion

### M! Countdown

### Music Bank

### Music Core

### Inkigayo

### Music on Top

## Ծանոթագրություններ

## Արտաքին հղումներ
* Official Website 
* Official YouTube

Կատեգորիա:Հարավկորեական երաժշտական խմբեր
Կատեգորիա:Քեյ փոփ երաժշտական խմբեր
Սուրբ Վիտայի տաճար

**Սուրբ Վիտայի մայր տաճար** (), կաթոլիկ տաճար, որը գտնվում է Խորվաթիայի Ռիեկա քաղաքում։

## Պատմություն
Պատկանում է Ռիեկայի եպիսկոպոսությանը։ Այն օծվել է ի պատիվ Սուրբ Վիետուսի։ Ժամանակակից կառույցի շինարարությունը սկսվել է 1638 թվականին և տևել է ավելի քան 100 տարի։

Սուրբ Վիետայի տաճարի ստեղծման հատակագիծը ծառայել է վենետիկյան Սանտա Մարիա դելլա Սալյուտեի շինարարության համար։ 18-րդ դարում կառուցվել են վանքի խորանները։

Այն բանից հետո, երբ Ռիեկան դարձավ թեմի կենտրոնը, 1969 թվականին Սուրբ Վիտայի տաճարը ձեռք է բերել մայր տաճարի կարգավիճակ։ Այն ունի յուրօրինակ ճարտարապետական կառուցված, որը բնորոշ չէ Խորվաթիայի ճարտարապետությանը։

Վերջինիս ինտերիերում զգացվում է Վերածննդի դարաշրջանի ազդեցությունը։ Սուրբ Վիտայի տաճարը պատկերված է Խորվաթիայի ազգային արժույթի՝ 100 խորվաթական կունայի դարձերեսին։

## Ծանոթագրություններ

Կատեգորիա:Խորվաթիայի տաճարներ
Կատեգորիա:Խորվաթիայի տեսարժան վայրեր
Լևիաթան (ֆիլմ, 2014)

Լևիաֆանը ռեժիսոր Անդրեյ Զվյագինցևի ֆիլմն է ներշնչված ամերիկացի Մարտին Հեմեյերի պատմությունից։ 
Ֆիլմը արժանացել է կինոքննադատների բարձր գնահատականներին։ Այն արտահայտում է ժամանակակից Ռուսաստանի գլխավոր սոցիալական և հոգեբանական խնդիրները՝ շահ, փող, իշխանություն` ոտնահարելով մարդկային արժեքները։

2014 թվականի Կաննի Փառատոնին ֆիլմը արժանացավ "Լավագույն սցենար" մրցանակին և առաջադրվեց գլխավոր՝ "Ոսկե Արմավենի" մրցանակին։ Ֆիլմը նաև շահեց Լոնդոնի կինոֆեստիվալի և Հնդկական կինոֆեստիվալի "Լավագույն ֆիլմ" անվանակարգը, ինչպես նաև ամերիկյան "Ոսկե Գլոբուս" մրցանակը, որպես լավագույն օտարլեզու ֆիլմ։ 
"Լևիաֆանը" առաջադրվեց 2015 թվականի "Օսկար" կինոմրցանակին, որպես լավագույն օտարլեզու ֆիլմ։

## Ծանոթագրություններ

Կատեգորիա:2010-ականների ռուսերեն ֆիլմեր
Կատեգորիա:2014 դրամա ֆիլմեր
Կատեգորիա:2014 ֆիլմեր
Կատեգորիա:«Ոսկե արծիվ» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր ընտանիքի մասին
Կատեգորիա:Ֆիլմեր կրոնի մասին
Կատեգորիա:Ֆիլմեր, որոնց գործողությունները տեղի են ունենում Ռուսաստանում
Կատեգորիա:Ռուսաստանում նկարահանված ֆիլմեր
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր հարբեցողության մասին
Մոխրոտը և չորս արքայազնները

**Մոխրոտը և չորս արքայազնները** (հանգըլ՝ 신데렐라와 네 명의 기사, ԿՆՌ՝ Sinderellawa Ne Myeongui Gisa), հարավկորեական դորամա (հեռուստասերիալ), ցուցադրվում է 2016 թվականի օգոստոսի 12-ից։ Գլխավոր դերերը մարմնավորում են Յունգ Իլ Վուն, Ան Ջե Հյոնը, Լի Ջոնգ Շինը, Փակ Սո Դամը, Սոն Նա Ըմը և Չոի Մինը։ Հեռուստասերիալը պատմում է իրար հետ ապրող 4 երիտասարդների պատմությունները։

Հիմնված է համանուն վեպի վրա, որը հրապարակվել է 2011 թվականին։ Ասվում է, որ նմանություն ունի 2009 թվականին էկրան բարձրացած «Տղաներ՝ ծաղիկներից գեղեցիկ» դորամայի հետ։ Սերիալն ամբողջությամբ արտադրվել է մինչև շնորհանդեսը։

## Սյուժե
Գլխավոր հերոսուհին 17 ամյա Ըն Հա Վոնն է։ Դեռ մանուկ հասակում ավտովթարի պատճառով կորցրել է մորը։ Հայրն ամուսնացել է երկրորդ անգամ, բայց ո՛չ խորթ մայրը, ո՛չ էլ խորթ քույրը, որը մեկ տարով մեծ է Հա Վոնից, այդպես էլ չսիրեցին աղջկան։ Այնուամենայնիվ Հա Վոնը երբեք չի հուսալքվում և չի բողոքում։ Աշխատում է բազմաթիվ խանութներում, որպեսզի ուսման համար գումար հավաքի։

Օրերից մի օր պատահաբար նա հանդիպում է մի երիտասարդ տղայի, որն առաջարկում է գումար վաստակել՝ ձևանալով նրա ընկերուհին։ Նա համաձայնում է և հենց դա, ի վերջո, հանգեցնում է նրան, որ նա ծանոթանա տարեց մի մարդու հետ, որն էլ նրան առաջարկում է աշխատել իր մոտ և դաստիարակել նրա անկառավարելի թոռներին։

Երկնային տանը Հա Վոնը ծանոթանում է Կան Հյոն Մինի (20 տարեկան), Կան Սո Ուի (17 տարեկան) և Կան Ջի Վունի (18 տարեկան) հետ։ Բայց Հա Վոնի՝ հարուստների տուն տեղափոխվելուց հետո նրա դժբախտությունները չեն վերջանում, քանի որ շատերը սկսում են նրան նախանձել։

## Դերերում
### Հիմնական
#### Մոխրոտիկ
*Փակ Սո Դամ՝ Ըն Հա Վոն

#### Չորս ասպետներ
* Ջոնգ Իլ Ու՝ Կանգ Ջի Ուն
* Ան Ջե Հյոն՝ Կանգ Հյոն Մին
* Լի Ջոնգ Շին՝ Կանգ Սո Ու
* Չոի Մին՝ Լի Յուն Սոնգ

#### Այլ հիմնական դերասաններ
*Սոն Նա Ըն՝ Փակ Հյե Ջի

### Երկնային տուն
Կիմ Յոնգ Գըն՝ նախագահ Կանգ

*Կիմ Հյե Ռի՝ Ջի Հվա Ջա

### Հա Վոնի շրջապատի մարդիկ
* Սո Հյոն Չուլ՝ Ըն Գի Սանգ 
* Չոի Ըն Կյոնգ՝ Փակ Սու Կյոնգ
* Կո Բո Գյոլ՝ Չոի Յու Նա 
* Ջո Հյե Ջոնգ՝ Հոնգ Ջա Ջոնգ

## Սաունդթրեքեր
### OST Part 1

### OST Part 2

### OST Part 3

### OST Part 4

### OST Part 5

### OST Part 6

### OST Part 7

### OST Part 8

### OST Part 9

## Վիճակագրություն

## Ծանոթագրություններ

Կատեգորիա:2016 հեռուստասերիալներ
Կատեգորիա:Կորեերեն հեռուստասերիալներ
Կատեգորիա:Հարավկորեական հեռուստասերիալներ
Կատեգորիա:Հարավկորեական ռոմանտիկ կատակերգական հեռուստասերիալներ
Աբաս Բագրատունի (Գագիկյան)

**Աբաս Բագրատունի** (), հայ արքայազն Բագրատունյաց թագավորությունում։

Գագիկ Ա արքայի և Կատրանիդե Բ թագուհու որդին, Հովհաննես-Սմբատի և Աշոտի եղբայրը, Բագրատունիների արքայական հարստությունից։

## Հիշատակություն
Հիշվում է իր մոր՝ Կատրանիդե թագուհու 1010 թվականի արձանագրության մեջ. «Զարմից իմ և որդոց՝ Սմպատա, Աբասա և Աշոտո»։ 1020 թվականին՝ Գագիկ Ա-ի մահվան ժամանակ իր երկու որդիների՝ Հովհաննես-Սմբատի և Աշոտի հետ չի հիշվում։ Քանի որ կենդանի էր 1010 թվին, ըստ վերը նշված արձանագրության, ուստի Աբասը պետք է մահացած լինի 1010-1020 թվականների ընթացքում։

## Ծանոթագրություններ

Կատեգորիա:Բագրատունիներ